Beograd, 19. jun 2023. godine

Kompanija Henkel Srbija očistila Gradsko jezero u Beloj Crkvi u okviru projekta „Volim reku, a ti?“

Kompanija Henkel Srbija već četvrtu godinu zaredom u saradnji sa Savezom organizacija podvodnih aktivnosti Republike Srbije (SOPAS) realizuje projekat koji za cilj ima očuvanje vodenih dragulja širom Srbije. U sklopu projekta ove godine biće uklonjen otpad sa šest lokacija, dok je ovog vikenda fokus bio na čišćenju Gradskog jezera u Beloj Crkvi.

Menadžerka za razvoj kategorija i marketing u prodaji u Henkelu Milica Šljivančanin, istakla je: „U okviru projekta ,Volim reku, a ti?’ iz Gradskog jezera u Beloj Crkvi ronioci su izvukli 300 kg otpada. Ponosni smo što ovaj projekat realizujemo već četvrtu godinu zaredom, a kroz njega želimo da damo primer koliko je važno da zajedničkim snagama doprinosimo očuvanju životne sredine. Svaka promena kreće od pojedinca, a kada se okupi tim ljudi sa istom vizijom, verujemo da su svi zacrtani ciljevi potpuno ostvarivi. Na tome neizmerno hvala našim partnerima Savezu organizacija podvodnih aktivnosti Republike Srbije“.

„Sa kompanijom Henkel delimo iste vrednosti, brinemo o našoj prirodi i realizujemo ovaj uspešan projekat već duži vremenski period. Hvala im što su prepoznali značaj ove teme, i što zajedničkim snagama utičemo na konstantno širenje broja zainteresovanih aktivnih članova naše zajednice“, izjavila je Božana Ostojić, predsednica Saveza organizacija podvodnih aktivnosti Republike Srbije.

Projekat „Volim reku, a ti?” sprovodi Henkelov poslovni sektor Consumer Brands u sklopu kampanje „Promena počinje od nas“.

O Henkelu

Zahvaljujući jakim brendovima, inovacijama i tehnologijama, Henkel zauzima vodeće pozicije u oblastima industrijskog tržišta, kao i proizvoda široke potrošnje. Poslovni sektor Adhezivi Tehnologije globalni je lider na tržištima adheziva, sredstava za zaptivanje i funkcionalnih premaza. Sa poslovnim sektorom Consumer Brands, kompanija zauzima vodeće pozicije na mnogim tržištima i kategorijama širom sveta, posebno u segmentima nege kose i deterdženata i kućne hemije. Tri najsnažnija brenda kompanije su Loctite, Persil i Schwarzkopf. U fiskalnoj 2022. godini, Henkel je ostvario prodaju više od 22 milijarde evra i korigovani operativni profit od oko 2,3 milijarde evra. Henkelove prioritetne akcije izlistane su u nemačkom indeksu DAX. Održivost ima dugu tradiciju u Henkelu i kompanija ima jasnu strategiju održivosti sa konkretnim ciljevima. Henkel je osnovan 1876. godine i danas zapošljava raznovrstan tim od više od 50.000 ljudi širom sveta – ujedinjen snažnom korporativnom kulturom, zajedničkim vrednostima, kao i zajedničkom svrhom: „Pioneers at heart for the good of generations.” Za više informacija, molimo vas posetite [www.henkel.com](http://www.henkel.com)

Kontakt Jelena Gavrilović Šarenac Ana Rončević

Telefon +381 60 207-22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.